Doria Shafik

Doria Shafik  (    ‎ Disyembre 14, 1908 - Setyembre 20, 1975) ay isang peministang taga-Ehipto, makata at patnugot, at isa sa mga pangunahing pinuno ng kilusang pagpapalaya ng kababaihan sa Ehipto noong kalagitnaan ng 1940s.  Bilang resulta ng kaniyang mga pagsisikap, ang mga kababaihan sa Ehipto ay binigyan ng konstitusyon ng Ehipto ng karapatang bumoto.

 Maagang Buhay 
Si Doria Shafik ay ipinanganak noong 14 Disyembre 1908 kina Ahmad Chafik at Ratiba Nassif sa Tanta, Ehipto.   Nag-aral siya sa isang paaralang primarya na pinapatakbo ng Misyong Pranses at sa isang sekondaryang paaralan para sa kababaihan sa Tanta hanggang sa edad na labing-anim. Pagkatapos nito,  Siya ay pumasok sa huling dalawang taon ng sekondarya na tinatawag na bacaloria sa Cairo. Sa edad na labing-walo siya ay naging isa sa mga unang babaeng taga-Ehipto na nakakuha ng antas ng bacaloria para sa sekondaryang edukasyon. Siya ay ginawaran ng libreng pag-aaral ng Kagawaran ng Edukasyon ng Ehipto upang mag-aral sa Pamantasang Sorbonne sa Paris . Nag-aral din siya para sa isang degri ng doktorado sa pilosopiya sa Sorbonne.  Sumulat siya ng dalawang pananaliksik, ang una ay pinabulaanan ang paniniwalang ang sinaunang sining ng Ehipto ay may silbing praktikal lamang, at ang ikalawa, ay tumatalakay sa pagkilala sa pantay na karapatan ng mga kababaihan. Iginawad sa kaniya ang kaniyang doktorado na may mataas na pagkilala (tinaguriang très honorable). Noong 1935 bilang isang dalaga sa Ehipto, lumahok siya sa isang patimpalak ng kagandahan, na naging sanhi ng kontrobersiya. 

Habang nasa Paris, Si Shafik ay nakipag-isang dibdib kay Nureldin Raga'i, isang mag-aaral ng batas na tumanggap din ng libreng pag-aaral at nagsusulat ng kaniyang pananaliksik para sa doktorado.

 Mga sanggunian